## PRAVILNIK O POPISU POSTOJEĆIH AKTIVNIH TVARI DOPUŠTENIH U BIOCIDNIM PRIPRAVCIMA

### NN 90/2008 (1.8.2008.), PRAVILNIK O POPISU POSTOJEĆIH AKTIVNIH TVARI DOPUŠTENIH U BIOCIDNIM PRIPRAVCIMA

# MINISTARSTVO ZDRAVSTVA I SOCIJALNE SKRBI

2886

Na temelju članka 7. stavka 2. Zakona o biocidnim pripravcima (»Narodne
novine« broj 63/07 i 35/08) ministar zdravstva i socijalne skrbi donosi

## PRAVILNIK

### O POPISU POSTOJEĆIH AKTIVNIH TVARI DOPUŠTENIH U BIOCIDNIM PRIPRAVCIMA

Članak 1.
Ovim Pravilnikom utvrđuje se popis postojećih aktivnih tvari dopuštenih u
biocidnim pripravcima.
Članak 2.
Popis postojećih aktivnih tvari dopuštenih u biocidnim pripravcima utvrđen je u
Prilogu I. koji je otisnut uz ovaj Pravilnik i njegov je sastavni dio.
Članak 3.
Popis postojećih aktivnih tvari dopuštenih u biocidnim pripravcima niskoga
rizika utvrđen je u Prilogu IA koji je otisnut uz ovaj Pravilnik i njegov je
sastavni dio.
Članak 4.
Popis osnovnih tvari dopuštenih u biocidnim pripravcima utvrđen je u Prilogu IB
koji je otisnut uz ovaj Pravilnik i njegov je sastavni dio.
Članak 5.
Ovaj Pravilnik stupa na snagu osmoga dana od dana objave u »Narodnim novinama«.
Klasa: 011-02/08-04/42
Urbroj: 534-07-08-1
Zagreb, 22. srpnja 2008.

Ministar
**mr. Darko Milinović, dr. med., v. r.**

PRILOG I.
POPIS POSTOJEĆIH AKTIVNIH TVARI DOPUŠTENIH U BIOCIDNIM PRIPRAVCIMA
Br. Uobičajeni naziv IUPAC naziv
Identifikacijski broj Minimalna čistoća Datum
uvrštenja Rok za
usklađivanje Prestanak
uvrštenja Vrsta
pripravka Posebne odredbe \*
1. Sulfuril fluorid Sulfuril difluorid
EC br. 220-281-5
CAS br. 2699-79-8 >994 g/kg 1. siječnja
2009. 31. prosinca
2010. 31. prosinca
2018. 8 Odobrenje za stavljanje na tržište mora sadržavati odredbe da se:
1. pripravci mogu prodavati i mogu ih rabiti samo stručno osposobljeni
profesionalni korisnici
2. moraju provesti odgovarajuće mjere za smanjenje rizika primjenitelja i drugih
slučajno izloženih osoba
3. prati koncentracija sulfuril florida u visokoj troposferi
2. Diklofluanid N-(diklorofluorometiltio)-N’,N’-dimetil-N-fenilsul-famid
EC br. 214-118-7
CAS br. 1085-98-9 >96 % w/w 1. ožujka
2009. 28. veljače
2011. 28. veljače
2019. 8 Odobrenje za stavljanje na tržište mora sadržavati odredbe da:
1. se pripravci odobreni za industrijsku i/ili profesionalnu uporabu moraju
rabiti uz odgovarajuća osobna zaštitna sredstva
2. uzimajući u obzir utvrđeni rizik za onečišćenje tla, moraju biti provedene
odgovarajuće mjere za smanjenje rizika onečišćenja tla
3. deklaracije i/ili sigurnosno-tehnički listovi pripravaka odobrenih za
industrijsku uporabu moraju sadržavati uputu da svježe tretirano drvo mora biti
uskladišteno na tvrdoj nepropusnoj podlozi, kako bi se spriječilo neposredno
onečišćenje tla i da se omogući sakupljanje onečišćenja za ponovnu uporabu ili
zbrinjavanje
3. Klotianidin
(E)-1-(2-kloro-1,3-
tiazol-5-ilmetil)-3-
metil-2-nitrogvanidin
EC br. 433-460-1
CAS br. 210880-92-5 950 g/kg 1. veljače 2010. 31. siječnja 2012. 31. siječnja
2020. 8 Kod ocjenjivanja zahtjeva za odobrenje sredstva, u skladu s jedinstvenim
načelima za ocjenjivanje biocidnih pripravaka, mora se procijeniti načine
uporabe/izloženosti i/ili izložene populacije koji nisu bili ocijenjeni u
procesu procjene rizika u EU. Kod izdavanja odobrenja za registraciju
ministarstvo će ocijeniti rizik i sukladno tome osigurati da su poduzete
odgovarajuće mjere ili postavljeni specifični uvjeti u svrhu smanjenja rizika.
Odobrenje se može izdati samo ako je dokazano da je kod uporabe sredstva, rizik
sveden na prihvatljivu razinu.
Ministarstvo će odobriti stavljanje sredstva na tržište pod sljedećim uvjetima:
1. uzimajući u obzir utvrđeni rizik za tlo, površinske i podzemne vode, sredstvo
se ne smije koristiti za tretiranje drveta za vanjsku uporabu osim ako nisu
predočeni podatci koji pokazuju da sredstvo zadovoljava zahtjeve jedinstvenih
načela za ocjenjivanje biocidnih pripravaka, prema potrebi uz primjenu
odgovarajućih mjera smanjenja rizika. Posebno je potrebno da etiketa i/ili
sigurnosno-tehnički list sredstava odobrenih za industrijsku uporabu ukazuju da
neposredno tretirani trupci moraju biti uskladišteni na čvrstoj nepropusnoj
podlozi da bi se spriječilo onečišćenje tla i da svaku količinu sredstva koje je
dospjelo u tlo treba očistiti i pohraniti do ponovne uporabe ili zbrinjavanja.

4. Difetialon 3-[3-(4'-bromo[1,1' bifenil]-4-il)-1,2,3,4-tetrahidro
naft-1-il]-4-hidroksi-2H-1-benzotiopiran-2-on
EC br: –
CAS br: 104653-34-1 976 g/kg 1. studenoga
2009. 31. listopada
2011. 31. listopada
2014. 14 Budući da svojstva aktivne tvari ukazuju na mogući visoki ili visoki
potencijal za nakupljanje u okolišu te bioakumulaciju i otrovnost, aktivna tvar
će biti podvrgnuta usporednoj procjeni u skladu s člankom 9. Zakona o biocidnim
pripravcima prije mogućeg produljenja roka za prestanak uvrštenja.
Odobrenje za stavljanje na tržište mora sadržavati odredbe da:
1. nominalna koncentracija aktivne tvari u pripravcima ne smije prelaziti
0,0025% i dozvoljeno je stavljanje na tržište samo u obliku gotovih mamaka
2. pripravci moraju sadržavati sredstvo za odvraćanje i ako je moguće biti
obojani
3. pripravci se ne smiju koristiti kao prašivo
4. primarna i sekundarna izloženost ljudi, životinja koje ne pripadaju ciljanoj
skupini i okoliša mora biti svedena na najmanju moguću mjeru, uzimajući u obzir
i primjenjujući odgovarajuće mjere za smanjenje rizika. One uključuju, između
ostalog ograničenje uporabe samo za profesionalne korisnike, ograničavanje
veličine pakiranja i obveznu uporabu sigurnosnih kutija za izlaganje mamaca.
5. Etofenproks
3-fenoksi benzil-2- (4-etoksi fenil)-2- Metilpropileter
EC br. 407-980-2
CAS br. 80844-07-1 970 g/kg 1. veljače 2010. 31. siječnja 2012. 31. siječnja
2020. 8 Kod ocjenjivanja zahtjeva za odobrenjem sredstva, u skladu s
jedinstvenih načelima za ocjenjivanje biocidnih pripravaka, mora se procijeniti
načine uporabe/izloženosti i/ili izložene populacije koji nisu bili ocijenjeni u
procesu procjene rizika u EU. Kod izdavanja odobrenja za registraciju
ministarstvo će ocijeniti rizik i sukladno tome osigurati da su poduzete
odgovarajuće mjere ili postavljeni specifični uvjeti u svrhu smanjenja rizika.
Odobrenje se može izdati samo ako je dokazano da je kod uporabe sredstva, rizik
sveden na prihvatljivu razinu.
Ministarstvo će odobriti stavljanje sredstva na tržište pod sljedećim uvjetima:
1. uzimajući u obzir utvrđeni rizik za radnike, sredstvo se ne smije koristiti
tijekom cijele godine osim ako nisu predočeni podaci o apsorpciji putem kože
koji pokazuju da kod kronične izloženosti nema neprihvatljivog rizika. Osim
toga, sredstva namijenjena za industrijsku uporabu moraju se koristiti uz
uporabu odgovarajućih osobnih zaštitnih sredstava.

\*U svrhu provedbe jedinstvenih načela za ocjenjivanje biocidnih pripravaka,
sadržaj i zaključci izvještaja o procjeni rizika dostupni su na službenim
internetskim stranicama Europske komisije:
http://ec.europa.eu/comm/environment/biocides/index.htm.
PRILOG I.A
POPIS POSTOJEĆIH AKTIVNIH TVARI DOPUŠTENIH U BIOCIDNIM PRIPRAVCIMA NISKOGA
RIZIKA\*
Br. Uobičajeni naziv IUPAC naziv
Identifikacijski broj Minimalna čistoća Datum
uvrštenja Rok za
usklađivanje Prestanak
uvrštenja Vrsta
pripravka Posebne odredbe \*
1. Ugljikov dioksid Ugljikov dioksid
EC br. 204-696-9
CAS br. 124-38-9 990 ml/l 1. studenoga 2009. 31. listopada 2011. 31. listopada
2019. 14 Za uporabu samo u gotovim spremnicima za plin koji se koriste zajedno
sa zamkom.

\*U svrhu provedbe jedinstvenih načela za ocjenjivanje biocidnih pripravaka,
sadržaj i zaključci izvještaja o procjeni rizika dostupni su na službenim
internetskim stranicama Europske komisije:
http://ec.europa.eu/comm/environment/biocides/index.htm
PRILOG I.B
POPIS OSNOVNIH TVARI DOPUŠTENIH U BIOCIDNIM PRIPRAVCIMA\*
\*Uvrštavanje osnovnih tvari dopuštenih u biocidnim pripravcima u ovaj Prilog
izvršit će se nakon donošenja odgovarajućih odluka na razini Europske unije o
uvrštavanju osnovnih tvari dopuštenih u biocidnim pripravcima.

Pravilnik, NN 90/2008-2886
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)